René Mauroux

René MAUROUX /ʁəne moʁu/ (naskita la 6-an de aŭgusto 1912 kaj mortiĝinta la 3-an de majo 1984) estis svisa politikistoArĥivo de la Svisa Parlamento (france : ). Li estis ano de la Svisa Socialisma Partio kaj membro de la Nacia Konsilio de 1943 ĝis 1951Histoire sommaire du parti socialiste fribourgeois, John Clerc, paĝoj 2-3 (broŝureto centjariĝe publikigita sub la aŭspicioj de la Friburga Socialista Partio en 2005), reprezentante la kantonon Friburgo. Li estis la unua friburga socialista reprezentanto je tiu nivelo.

 Vivhistorio 
Junaĝe li frekventis sciencan gimnazion en Laŭzano, antaŭ ol translokiĝi al Friburgo en 1927, kie li prezidis la Sindikaton de la Konstruistoj kaj de la Lignolaboristoj, FOBB. Poste, li estris farbistan entreprenonMauroux, René, en Dictionnaire historique de la Suisse (DHS), Sulpice Piller (france, itale kaj germane konsultebla enrete ĉe : ). Li edziĝis kun Marguerite Page kaj ankaŭ politike engaĝiĝis en la Socialista Partio de Friburgo. De 1940 ĝis 1942, li partoprenis la komunuman parlamenton de Friburgo. Poste, de 1942 ĝis 1954 kaj de 1957 ĝis 1970 li estis membro de la ekzekutiva instanco de la urbo, paralele de sia mandato en la Nacia Konsilio, kie li estis ano de la komisiono pri punabrogoj. En 1951, li estis anstataŭita de Charles Strebel, sia sampartiano. De 1954 ĝis 1971 li ankaŭ estis membro de la Granda Konsilio de Friburgo. 

René Mauroux aktivis ankaŭ verke. Li estis unu el la kunkreintoj de la gazeto Travail (esperante : Laboro), kiu dum jardekoj estis  la oficiala ĵurnalo de la Friburga Socialista Partio. Li iĝis ankaŭ konata en sia maljunaĝo kiel la historiisto de la partio socialista, eldoninte postmilite plurajn broŝurojn kelkdekpaĝajn kiuj rakontas la historion de la laborista kaj socialisma agado en la kantono Friburgo. Li certis, ke tio estis granda helpo al la antaŭenigo de la partioRené Mauroux n'est plus, artikolo en la gazeto La Liberté, la 4-an de majo 1984 (france enrete : ). 

Dum siaj lastaj jaroj, li ankaŭ provis verki poezion. Li mortiĝis la 3-an de majo 1984 kaj ricevis omaĝan artikolon en la loka konservativtendenca ĵurnalo La Liberté. Laŭ siaj sampartianoj kaj tiuj de la aliaj partioj, kiuj lin konis siatempe, René Mauroux estis integra homo kiu malŝatis "karierismon".

 Verkaro malkompleta 
 70 ans d'histoire du Mouvement ouvrier socialiste fribourgeois, René Mauroux, (publikigita sub la aŭspicioj de la Svisa Socialista Partio en 1973)
 Le coup de barre à gauche, Histoire du parti socialiste fribourgeois, René Mauroux, (publikigita sub la aŭspicioj de la Svisa Socialista Partio en 1973)

 Notoj kaj referencoj 

Kategorio:Svisaj politikistoj